แม้ว่าการเลือก Pool ที่ได้รับความนิยมด้วยขนาดที่ใหญ่กว่าอาจเป็นเรื่องที่น่าดึงดูดใจ แต่แนวคิดพื้นฐานของ Blockchain นั้นแนะนำว่าเครือข่ายจะได้รับการบำรุงรักษาที่ดีกว่าในลักษณะการกระจายอำนาจที่แท้จริงหากมีการเข้าร่วม Pool ขนาดเล็กที่มีจำนวนมาก แทนที่จะเข้าร่วม Pool ขนาดใหญ่แต่มีจำนวนที่น้อยกว่า
แนวคิดดังกล่าวเป็นข้อพิจารณาที่สำคัญในการรักษาสถานะที่ดีของเครือข่ายโดยรวมของ Blockchain และเพื่อหลีกเลี่ยงความเข้มข้นของพลังประมวลผลแฮชที่จะดึงดูดความเสี่ยงเข้ามาได้ง่ายกว่าผ่านเซิฟเวอร์ของ Pool ขนาดใหญ่เพียง 2-3 Pool และรวมไปถึงปัญหาการอุดตันของการรับส่งข้อมูลบนเครือข่าย (Bandwidth) ที่พบได้ทั่วไปบน Blockchain ซึ่งคำแนะนำเหล่านี้หลีกเลี่ยงไม่ให้มีการรวมกลุ่มของพลังการประมวลผลจำนวนมาก จึงจะทำให้เครือข่าย Blockchain มีการกระจายอำนาจที่แท้จริง
การขุดที่ประสบความสำเร็จนั้นมีทั้งโชคและความพยายามในการประมวลผลที่ควบคู่ไปกับความอดทนอย่างมากของเหล่านักขุด ซึ่ง Pool อาจทำให้การขุดนั้นดูง่ายขึ้นด้วยการตั้งค่าโปรแกรมแบบสำเร็จรูป และสามารถเพิ่มการตรวจสอบอีกระดับให้กับผู้ขุดอีกด้วย ซึ่งปัจจัยที่กล่าวมาทั้งหมดนี้ นักขุดควรเลือก Pool ที่เหมาะสมกับความต้องการของตนเองอย่างรอบคอบด้วยเช่นเดียวกัน